**โครงการประชุมและสัมมนาวิชาการ
Atellica Solution Customer Online Training**

**วันที่ 8-10 มิถุนายน 2565**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **หลักการและเหตุผล**

 ในปัจจุบันการตรวจวิเคราะห์ทางห้องปฏิบัติการด้วยเครื่องมือที่มีประสิทธิภาพสูง และมีเทคโนโลยีที่ทันสมัย ทำให้การตรวจวิเคราะห์สามารถรายงาน ผลการทดสอบที่ถูกต้อง แม่นยำ และรวดเร็ว มีความสำคัญยิ่งต่อการวินิจฉัยทางการแพทย์ ดังนั้นการส่งเสริม เพิ่มพูนความรู้ให้กับนักเทคนิคการแพทย์ที่ใช้งานเครื่องมือดังกล่าวมีความเข้าใจ และมีทักษะในการใช้งาน จึงเป็นหัวใจสำคัญ เพื่อนำไปสู่การรายงานผลการตรวจวิเคราะห์ได้อย่างถูกต้อง และวินิจฉัยในการรักษาโดยเน้นให้ผู้มารับการรักษาได้รับประโยชน์สูงสุด

งานสัมมนาวิชาการแบบออนไลน์ในครั้งนี้ จึงเป็นการสร้างแนวทางที่ดีในการที่เสริมสร้างความรู้ ความเข้าใจ และนำไปสู่การพัฒนางาน เพิ่มมาตรฐานในงานทางห้องปฏิบัติการ รวมถึงการนำผลการตรวจวิเคราะห์ที่ถูกต้องทางด้านคลินิก เพื่อให้เกิดการรักษาหรือติดตามอาการมีความก้าวหน้าและมีคุณภาพมากยิ่งขึ้น

1. **วัตถุประสงค์**
* เพื่อส่งเสริมและเผยแพร่ ความรู้ การตระหนักถึงความสำคัญของการตรวจวิเคราะห์ทางห้องปฏิบัติการ ในเทคโนโลยีใหม่ๆ และนำไปใช้เพื่อช่วยในการวินิจฉัยทางการแพทย์ให้มีความถูกต้องแม่นยำมากยิ่งขึ้น
* เพื่อก่อให้เกิดการแลกเปลี่ยนความรู้ ความคิดเห็น และประสบการณ์ ตลอดจนการส่งเสริมความร่วมมือระหว่างห้องปฏิบัติการในโรงพยาบาล และหน่วยงานที่เกี่ยวข้อง
* เพื่อนำไปสู่ความเข้าใจ การนำไปใช้ ให้เกิดประโยชน์สูงสุดจากเทคโนโลยีที่มีในปัจจุบัน
1. **คุณสมบัติของผู้เข้าร่วมงานสัมมนาวิชาการ**

นักเทคนิคการแพทย์ และเจ้าหน้าที่จากโรงพยาบาลทั้งภาครัฐและเอกชน ทีใช้เครื่อง Atellica Solution ของบริษัท Siemens Healthineers

1. **รายละเอียดอื่นในการเข้าร่วมงานสัมมนาวิชาการ**

ไม่มีค่าใช้จ่าย

1. **ระยะเวลาในงานสัมมนาวิชาการ**

วันที่ 8-10 มิถุนายน 2565

1. **สถานที่**

การประชุมแบบออนไลน์ โดยใช้ MS Team

1. **รูปแบบงานสัมมนาวิชาการ**

บรรยาย สัมมนาวิชาการ และยกตัวอย่างประกอบ

1. **เนื้อหางานสัมมนาวิชาการโดยย่อ**

การใช้งานเครื่องตรวจวิเคราะห์ทั้งในส่วนของตัวเครื่องเอง การใช้งานหน้าจอซอร์ฟแวร์การสั่งการ อธิบายหลักการของเครื่องมือ การบำรุงรักษาที่จำเป็นเพื่อให้เครื่องมือใช้งานได้อย่างมีประสิทธิภาพสูงสุด เผยแพร่ข้อมูลเทคโลโลยีใหม่ๆที่เป็นประโยชน์ทางห้องปฏิบัติการทางการแพทย์ รวมทั้งการอธิบายและยกตัวอย่างการแก้ปัญหาเบื่องต้น ที่ผู้ใช้งานสามารถทำได้ด้วยตนเองในเบื้องต้น เพื่อนำไปสู่การวินิจฉัย รักษาผู้ป่วยต่อไป

1. **วิธีประเมินผลงานสัมมนาวิชาการ**

ใช้แบบสอบถามเพื่อให้ผู้เข้าร่วมประชุมแสดงข้อคิดเห็น

1. **ประโยชน์ที่คาดว่าจะได้รับ**
* บุคลากรผู้ปฏิบัติงานในห้องปฏิบัติการ มีความรู้ ความเข้าใจ และตระหนักถึงความสำคัญของการใช้งานเครื่องตรวจวิเคราะห์ทางห้องปฏิบัติการ
* บุคลากรผู้ปฏิบัติงานในห้องปฏิบัติการสามารถรายงานผล ตลอดจนการนำผลของการตรวจทางห้องปฏิบัติการไปใช้ได้อย่างถูกต้องและเล็งเห็นถึงประโยชน์ที่จะได้รับจากการตรวจวิเคราะห์นั้นๆทางด้านคลินิกเพิ่มเติม
* บุคลากรผู้ปฏิบัติงานในห้องปฏิบัติการนำความรู้ที่ได้ไปปรับใช้เพื่อดูแลรักษาเครื่องมือ ซึ่งจะทำให้เกิดประสิทธิภาพภายในห้องปฏิบัติการมากยิ่งขึ้น